வணிகக் கல்வி நிறுவனங்கள் தகுதி வாய்ந்த விண்ணப்பதாரர்களை தேர்ந்தெடுக்க வசதியாக ஒரு தரநிர்ணயம் செய்யப்பட்ட தேர்வை உருவாக்கும் குறிக்கோளோடு ஒன்பது வணிகக் கல்வி நிறுவனங்களைக் கொண்ட குழுமமாக 1953-ல் அவதரித்தது, இன்று மேலாண்மைப் பட்ட நுழைவு மன்றம் என்றழைக்கப்படும் கிராஜுவேட் மேனேஜ்மன்ட் அட்மிஷன் கவுன்சில்(ஜிஎம்ஏசி). ஆரம்பிக்கப்பட்ட முதல் வருடத்தில், இம்மதிப்பீட்டுத் தேர்வு (தற்பொழுது மேலாண்மைப் பட்டத்திற்கான நுழைவுத்தேர்வு என்றழைக்கப்படுவது), 2000-த்துக்கும் சற்று அதிகமானவர்களாலேயே பங்கேற்கப்பட்டது; தற்பொழுதோ வருடந்தோறும் 2000,000 க்கும் அதிகமானவர்களால் எழுதப்படுகிறது. ஆரம்பத்தில் 54 பள்ளிகளின் சேர்க்கைக்கு பயன்படுத்தப்பட்ட இத்தேர்வு தற்பொழுது 1,500 கல்வி நிறுவனங்களாலும் உலகமெங்கும் 1,800 நிகழ்ச்சிகளாலும் பிரயோகிக்கப்பட்டு வருகிறது. 

2005-க்குப் பின் , ஜிஎம்ஏசி இத்தேர்வை நிர்வகித்து வருகிறது. 2006 ஜனவரி 1 ல், இத்தேர்வின் வினாக்கள் தயாரிப்பு மற்றும் கேட் மென்பொருள் உருவாக்கம் ஆகியவற்றை ஏ சி டி இன்க் என்ற நிறுவனத்துக்கும், உலகமெங்கும் உள்ள தேர்வு மையங்களில் தேர்வு நடத்தும் பணியை பியர்ஸன் வியு என்ற நிறுவனத்துக்கும் அளித்து வியாபார நிலையை மாற்றியிருக்கிறது ஜிஎம்ஏசி. 

ஸ்கோர்டாப்.காம் என்ற இணையதளத்தில் உறுப்பினர்களாக சேர்ந்து எதிர்காலத்தில் எம் பி ஏ மாணவராகும் வாய்ப்புள்ள சுமார் 6000 பேரை உள்ளடக்கிய ஒரு மோசடி சம்பவம் அரங்கேற்றப்பட்டதாக 2008 ஜூன் 23-ல், ஜி எம் ஏ சி-யால் ஒப்புக்கொள்ளப்பட்டது. ஜி-மேட் நடப்பு தேர்வு வினாக்களின் நேரடி ஒளிபரப்பை பார்த்துவிட்டதாக அவர்கள் மீது புகார் கூறப்பட்டது. அவ்வுறுப்பினர்களின் மதிப்பெண்களை செல்லாததாக்குதல், அவர்களது மதிப்பெண்களை ஏற்றுக்கொண்ட கல்வி நிறுவனங்களுக்கு தெரியப்படுத்துதல் மற்றும் வருங்கால தேர்வுகளில் அவர்கள் பங்கேற்பதைத் தடுத்தல் என பல்வேறு ஒழுங்கு நடவடிக்கைகளை ஜி எம் ஏ சி அவர்கள் மீது திணித்துள்ளது. ஸ்கோர்டாப் இணையதளத்தைப் பயன்படுத்தி திட்டமிட்டு ஏமாற்றியவர்கள் மட்டுமே பாதிப்பிற்காளாவர், என்று ஜூன் 27 -ல் ஜி எம் ஏ சி விண்ணப்பதாரர்களுக்கு தைரியமூட்டியது. மோசடியை முன்னிட்டு தேர்வு எழுதியவர்கள் 84 பேரின் மதிப்பெண்கள் செல்லாதவையாக்கப்பட்டதாக "தி வால் ஸ்ட்ரீட் ஜர்னல் " என்ற பத்திரிக்கை பின்னர் அறிவித்தது.

மேலும் தேர்வு எழுதுவோர் சட்டத்திற்குப் புறம்பாக பணத்தைக் கொடுத்து தங்களுக்குப் பதிலாக வேறு நபரை தேர்வு எழுதச் சொல்லும் ஆள்மாறாட்டத்தைத் தடுக்க ஜி எம் ஏ சி 
இவ்வருடத்திலிருந்து ஃபியுஜிட்சு "பாம் செக்யூர்" (கை நாள அலகீடு நுட்பம்) என்ற தொழில்நுட்பத்தை அறிமுகப்படுத்தி உள்ளது. உள்ளங்கைஅகல அலகீடு உபகரணங்களை முதலில் கொரியா மற்றும் இந்தியாவில் உள்ள தேர்வுமையங்களும், அதைத் தொடர்ந்து 2008-ன் இலையுதிர் காலத்திலிருந்து அமெரிக்காவும் பெற இருக்கின்றன. 2009 மே மாதத்திலிருந்து அனைத்து தேர்வு மையங்களிலும் அவற்றை ஒருங்கிணைப்பு செய்ய ஜி எம் ஏ சி திட்டமிட்டுள்ளது.

2013 ல் அறிமுகப்படுத்தப்படவிருக்கும் அடுத்த தலைமுறை ஜி மேட்டுக்கான திட்டங்களை ஜி எம் ஏ சி அறிவித்துள்ளது. பன்னாட்டளவில் காணப்படும் வேற்றுமைகள் உறுதியாகக் கருத்தில் கொள்ளப்படும்.

வாக்கியம் திருத்துதல்
சொல்வள பகுதி
பகுத்துணர்ந்து எழுதுதலின் மதிப்பீடு
மேலாண்மைப் பட்டத்திற்கான நுழைவுத் தேர்வின் வரலாறு